
PARLAMENTUL ROMÂNIEI

CAMERA DEPUTAŢILOR

	     COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti  10.03.2015        

 PL-x  165/2015            


AVIZ
asupra propunerii legislative pentru modificarea şi completarea Ordonanţei de Urgenţă a Guvernului nr.28 din 25 martie 1999 privind obligaţia operatorilor economici de a utiliza aparate de marcat electronice fiscale
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Ordonanţei de Urgenţă a Guvernului nr.28 din 25 martie 1999 privind obligaţia operatorilor economici de a utiliza aparate de marcat electronice fiscale, trimisă cu adresa nr. PL x.165 din 2 martie 2015 şi înregistrat cu nr. 4c-11/304 din 3 martie 2015.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră Decizională.

Potrivit dispoziţiilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut propunerea legislativă în şedinţa din 10 martie 2015.
Iniţiativa legislativă are ca obiect de reglementare modificarea şi completarea Ordonanţei de Urgenţă a Guvernului nr.28 din 25 martie 1999 privind obligaţia operatorilor economici de a utiliza aparate de marcat electronice fiscale, în sensul utilizării doar a tehnicienilor de service autorizaţi pentru monitorizarea funcţionării corecte a caselor de marcat.
Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ, transmis cu adresa nr.1184 din 21 octombrie 2014.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a iniţiativei legislative.
În raport de obiectul şi conţinutul reglementării, propunerea legislativă face parte din categoria legilor ordinare. 

               VICEPREŞEDINTE,                        
                            SECRETAR,

              Ciprian Nicolae NICA        

          
Sorin Constantin STRAGEA 

ŞEF SERVICIU,
Ciprian BUCUR

